ОБРАЗЛОЖЕЊЕ

Правни основ за доношење Одлуке о изменама и допунама Одлуке о утврђивању доприноса за уређивање грађевинског земљишта садржан је у чл.97. став 7. Закона о планирању и изградњи (“Сл. гласник РС“ бр. 72/2009, 81/2009 - испр., 64/2010 – одлука УС, 24/2011, 121/2012, 42/2013 - одлука УС, 50/2013 - одлука УС , 98/2013 - одлука УС , 132/2014, 145/2014, 83/2018, 31/2019, 37/2019 -др. закон, 9/2020 и 52/2021) у коме је наведено да Скупштина јединице локалне самоуправе општим актом утврђује зоне и врсте намена објекта, износе коефицијената зоне и коефицијената намене, критеријуме, износ и поступак умањивања доприноса за уређивање грађевинског земљишта и др.

Чланом 1. Одлуке прописано је да се у члану 7. после става 1. додаје нови став 2 којим се прописује да за објекте категорије А, класификационих бројева 111011, 112111, 112211, 124152, 124220 и 125231, чија се изградња планира у зонама 6, 7, 7-А, 7-Б, 8 и 8-А (ГУП Града Ниша) као и да није потребно закључити уговор о заједничкој изградњи недостајуће инфраструктуре-саобраћајнице, у случају када се изградња саобраћајнице не налази у Програму радова на реконструкцији, одржавању и заштити општинских путева, улица и некатегорисаних путева који нису део државног пута I и II реда.

Предложене измене члана 7. важеће Одлуке о утврђивању доприноса за уређивање грађевинског земљишта врше се на иницијативу ЈП Дирекција за изградњу Града Ниша, као управљача општинских путева и улица на територији града Ниша, из разлога што изградња недостајуће инфраструктуре-саобраћајнице износи вишеструко већу вредност од процењене инвестиционе вредности изградње објекта за који се подноси захтев за добијање локацијских услова.

Чланом 2. Одлуке мења се члан 35. тако да се додаје став 3. и на тај начин омогућава се да инвеститори који нису предвидели потребан број паркинг, односно гаражних места на грађевинској парцели на којој се гради објекат, плате допринос за свако необезбеђено паркинг, односно гаражно место, у износу од 2.000.000,00 динара по необезбеђеном паркинг и гаражном месту, што се утврђује приликом обрачуна доприноса.

Чланом 2. Одлуке мења се члан 35. тако да се додаје став 4. којим је прописано да изузетно, инвеститор који је поднео захтев за издавање локацијских услова, измену локацијских услова, грађевинске дозволе, измену грађевинске дозволе или употребне дозволе, до дана ступања на снагу Одлуке о измени Одлуке о утврђивању доприноса за уређивање грађевинског земљишта, а није предвидео потребан број паркинг, односно гаражних места на грађевинској парцели, дужан је да плати допринос за свако необезбеђено паркинг, односно гаражно место, у износу од 200.000,00 динара по необезбеђеном паркинг, односно гаражном месту, што се утврђује приликом обрачуна доприноса.

Чланом 2. Одлуке мења се члан 35. тако да се додаје став 5. којим је прописано средства доприноса за необезбеђено паркинг, односно гаражно место, користиће се у складу са програмом уређивања грађевинског земљишта.Допринос за необезбеђено паркинг или гаражно место не односи се на породичне стамбене објекте и на објекте за које у планској документацији и локацијским условима не постоје услови за обезбеђење простора за паркирање на грађевинској парцели, односно када је грађевинска парцела формирана у целости под габаритом објекта.

Имајући у виду наведено, предлаже се да Скупштина Града Ниша усвоји ову одлуку у предложеном тексту.

 в.д. НАЧЕЛНИКА

 Марина Малбаша, дипл.инж.грађ.